projecte-aina/catalan_government_crawling huggingface dataset:
El document ha estat elaborat per més de 60 professionals del SEM amb l'assessorament del COIB i compta amb l'aval del Consell de Col·legis d'Infermeres i Infermers de Catalunya
Dimarts 12 de maig, coindicidint amb el Dia Internacional de la Infermera, el SEM va celebrar a la seva seu corporativa l'acte de presentació de la nova " Guia d'actuació infermera d'urgències i emergències prehospitalàries", document innovador elaborat en base a l'evidència i d'alt rigor científic, a partir dels conceptes i fonaments de la cura infermera.
Una gran assistència de públic va fer palès l'interès que aquest nou document, avalat pel Consell de Col·legis d'Infermeres i Infermers de Catalunya, ha despertat en el col·lectiu assistencial i esdevé una eina indispensable que proporciona una major seguretat en la presa de decisions.
L'acte es va iniciar amb la presentació del Director General del SEM, Dr.
Francesc Bonet, que va destacar la gran vàlua de la professió infermera en el model d'atenció a urgències i emergències del SEM i la importància del seguiment de protocols i procediments per a la millora, si cal, de la qualitat assistencial.
A continuació, la Degana del Consell de Col·legis d'Infermeres i Infermers de Catalunya, Il·ltr.
Montserrat Teixidor, va qualificar la nova Guia d'eina que ha de propiciar un canvi del model conceptual infermer en el qual el registre d'actuacions és essencial per al reconeixement de la tasca infermera i per donar valor a l'expertesa i competència en la praxi dels professionals.
La presentació dels continguts i procés de creació de la Guia, va anar a càrrec de la Sra.
Elena Casto, sotscap territorial de Lleida i Alt Pirineu del SEM i representant de l'equip de coordinació i redacció del document.
La nova Guia, que finalment és una realitat després d'un llarg període de feina de més de 60 professionals del SEM ha comptat amb la revisió del Col·legi Oficial d'Infermeres i Infermers de Barcelona (COIB) en quant a l'enfocament, metodologia i preceptes relacionats amb la responsabilitat professional.
El document és una compilació de procediments estàndards d'emergències i urgències prehospitalàries, enfocat a l'atenció infermera en aquest àmbit, amb una visió bifocal basada en el model de L. J. Carpenito, que recull la vessant holística de la professió en el seu rol autònom, tant pel que fa als aspectes fisiopatològics com pel respecte dels drets de la persona i l'atenció a familiars, i la visió biomèdica de la professió en el seu rol de col·laboració amb els professionals mèdics.
Ara el compromís radica en la promoció, difusió i implementació d'aquesta nova manera de fer i en el posterior seguiment de la seva implantació per a una bona revisió continuada.
Pel que fa a les recomanacions, s'aconsella hidratar-se sovint, fer àpats lleugers i, a casa, abaixar les persianes quan hi toca el sol i obrir les finestres durant la nit per refrescar la llar.
També es recomana fer vida a les sales més fresques i, si es disposa, fer ús de ventiladors o aire condicionat.
En cas de sortir el carrer, evitar les hores del migdia i utilitzar roba lleugera com la de cotó, de colors clars i que no sigui ajustada.
Per últim, s'aconsella caminar per l'ombra, posar-se sota un para-sol a la platja i descansar en llocs frescos del carrer o en espais tancats que estiguin climatitzats.
El Sistema d'Emergències Mèdiques (SEM) posa en marxa el seu nou compte a twitter
Emergències Mèdiques, així és com ens veureu a Twitter, vol donar a conèixer el SEM entre els ciutadans.
Piularà les últimes novetats de l'organització i la tasca que dia a dia realitzen els professionals del SEM, tant del 061 CatSalut Respon com d'Emergències Mèdiques.
Les temàtiques seran diverses, abastant novetats del transport sanitari, exercicis de simulació, agraïments dels ciutadans, campanyes del 061 Catsalut Respon, consells de salut i dades de l'activitat assistencial del dia a dia.
El SEM és l'empresa pública encarregada de gestionar i donar resposta a les demandes d'assistència d'urgència i emergència sanitària extrahospitalària a Catalunya, rebudes a través del telèfon d'emergències únic 112, com també d'oferir informació sanitària telefònica i consell de salut, mitjançant el telèfon 061, de CatSalut Respon.
Aquest és un servei integrat per un equip de professionals (metges, infermers, teleoperadors de demanda, gestors de recursos i tècnics de transport sanitari) les 24 hores del dia, els 365 dies de l'any.
Tens un Grau/diplomatura en Infermeria i experiència professional en l'àmbit hospitalari, primària i/o prehospitalària?
El Sistema d'Emergències Mèdiques, empresa pública adscrita al Departament de Salut de la Generalitat de Catalunya, cerca professionals per al seu Centre Coordinador Sanitari per tal de donar resposta a les demandes sanitàries rebudes al 061 Salut Respon.
Mitjançant l'anamnesi telefònic arribaràs a una orientació diagnòstica que pot ser:
Per poder inscriure't a aquesta oferta de treball lliura el teu Currículum Vitae a: [EMAIL]
- Aquesta decisió ve acompanyada d'altres mesures orientades a reforçar el servei per poder atendre els ciutadans, com l'increment en un 50% de l e s infermer e s que donen suport específic a les trucades relacionades amb el coronavirus SARS-CoV-2.
- Es recomana a aquelles persones que sospitin que poden estar afectades pel coronavirus SARS-CoV-2 que facin un senzill test abans de trucar al 061 per no saturar-lo; trobaran aquest test al Canal Salut.
- Es recorda que en cas d'emergència, cal trucar al 112.
El telèfon 061 Salut Respon passa a ser un telèfon gratuït a partir d'avui.
Aquesta decisió està dins les mesures econòmiques que ha aprovat avui el Govern de la Generalitat, que assumeix el cost d'aquest telèfon que fins ara les operadores cobraven al ciutadà quan s'hi trucava.
Atès l'increment de trucades en els darrers dies al 061 Salut Respon, s'han pres diferents mesures per reforçar el servei i atendre millor els ciutadans.
S'ha triplicat el nombre de gestors que agafen el telèfon i s'ha duplicat el nombre d'infermeres que donen suport específic a les trucades relacionades amb el coronavirus SARS-CoV-2.
Així mateix, s'està formant una seixantena d'infermeres del sistema sanitari català que també reforçaran el servei els propers dies.
S'ha habilitat també una sala addicional, ja operativa, amb possibilitat de 50 noves posicions que donaran suport a l'equip que atén les trucades pel coronavirus SARS-CoV-2.
La presència al 061 Salut Respon d'epidemiòlegs de l'Agència de Salut Pública de Catalunya també facilita la coordinació i diagnòstic previ a la realització de la prova PCR al domicili.
Per tal de poder agilitzar les consultes a través del telèfon 061 Salut Respon, s'han incrementat els canals telefònics, que han passat dels 180 inicials a 420 per minimitzar la saturació d'entrada.
Per garantir l'atenció al servei ordinari d'aquest telèfon per a pacients amb altres malalties (ictus, infart, etc.), les trucades per sospita de coronavirus SARS-CoV-2 es canalitzen a través d'un grup específic.
Aquestes, es classifiquen en informació general, contacte sense símptomes i contacte amb simptomatologia, per poder-ne fer una gestió més eficient.
Aquest cap de setmana, com a mesura encaminada a augmentar la capacitat de resolució del 061, no s'atendran les trucades que sol·licitin la realització de tràmits administratius.
Es recorda que en cas d'emergència, cal trucar al 112.
Amb l'objectiu de reduir les trucades entrants al 061 donat l'allau de trucades rebut aquests darrers dies, el sistema de Salut de Catalunya ha elaborat un test com a nova eina que permet, de manera molt ràpida i senzilla, conèixer si es compleixen els criteris d'infecció per coronavirus SARS-CoV-2, i si cal trucar o no al 061.
Per a més informació sobre el coronavirus SARS-CoV-2, es pot consultar el Canal Salut.
Ets METGE/SSA i tens experiència o competències per l'atenció primària, sociosanitària, residències i/o consultoria sanitària?
Al SISTEMA D'EMERGÈNCIES MÈDIQUES, empresa pública adscrita al Departament de Salut de la Generalitat de Catalunya, estem cercant professionals per donar resposta a les demandes sanitàries rebudes al 061 Salut Respon.
Consultoria mèdica per a l'atenció a les persones grans des del 061 Salut Respon ubicat a d'Hospitalet de Llobregat, tant per a les unitats del SEM com per transferir els pacients a l'Atenció Primària, per tal d'articular la continuïtat assistencial en tots els casos, amb accés a la història clínica compartida així com a aquells dispositius d'Atenció Primària que el hi ha a cada territori.
- La distribució de les cessions, donacions i compres es prioritza segons la necessitat de cada centre o regió sanitària
- Fins el moment han estat revisats 148 respiradors
El Servei Català de la Salut amb la col·laboració del Sistema d'Emergències Mèdiques (SEM) ha posat en marxa un nou centre d'operacions logístiques de materials pesats i de volum.
La plataforma concentra les compres fetes pel CatSalut a l'inici de la pandèmia i les cessions i donacions de materials de les clíniques privades, entitats públiques, altres centres i particulars.
Entre els materials es troben equips d'electromedicina, palets de llenceria, fungible sanitari, equips de protecció individuals (EPI) i mobiliari com llits, cadires o neveres.
Fins el moment han estat revisats 148 respiradors dels quals 117 són operatius.
"El Servei Català de la Salut va fer l'encàrrec de muntar un centre logístic i de distribució perquè materials de caire més tecnològic i de volum arribessin el més aviat possible als centres hospitalaris.
Es tracta d'un mecanisme més dinàmic que prioritza en base a la demanda de cada centre o regió sanitària atenent els criteris assistencials i es distribueix en qüestió d'hores", argumenta Adrià Comella, director del Servei Català de la Salut.
Comella destaca a més el gran esforç del SEM que "habitualment no realitza aquesta distribució logística".
Els seus coneixements logístics, clínics i tecnològics han permès que es desenvolupés el projecte.
Es tracta d'un bon exemple del canvi de mentalitat en la forma de treballar que el conjunt del sistema sanitari està fent davant del coronavirus.
Entre els treballadors del centre d'operacions logístiques s'hi troben enginyers industrials; enginyers biomèdics; tècnics d'electromedicina i intensivistes que validen el material arribat; arquitectes; analistes de dades i personal del SEM així com voluntaris, que donen suport facilitant informació, contactes o fent feines administratives.
"Aquest espai s'ha generat amb l'objectiu de poder donar aire al nostre sistema sanitari.
A mesura que s'anaven obrint pavellons i altres instal·lacions i que arribava més material d'altres fonts, es va buscar una empresa que centralitzés totes les arribades, i les pogués classificar i repartir en qüestió d'hores", explica Antoni Encinas, director gerent del SEM.
Les cessions i donacions de materials de les clíniques privades, particulars i altres centres havien estat emmagatzemades pel SEM fins el moment a un altre magatzem a Santa Perpètua.
El director del Servei Català de la Salut realitza una crida a totes aquelles institucions que tinguin material necessari en aquesta situació excepcional a que el cedeixin o donin.
"Cal destacar la gran solidaritat rebuda de col·legis de professionals, clíniques veterinàries, odontòlegs, clíniques privades, consultoris d'estètica i universitats, entre d'altres, que han fet possible que el volum de material sigui encara més elevat", finalitza Comella.
- Té com a funció ser un espai íntim i tranquil on informar els familiars dels pacients atesos a l'Hospital Temporal Vallès Salut i oferir-los atenció psicològica si la precisen.
- L'experiència del SEM en la gestió de les emergències mèdiques li permet reaccionar ràpidament i reforçar el Sistema de Salut de Catalunya en la crisi de la COVID-19, tirant endavant projectes com aquest o com la creació del Centre d'Operacions Logístiques, que controla i distribueix tant les compres de material sanitari del CatSalut com les donacions i cessions rebudes.
L'Àrea Sanitària Mòbil de Sabadell instal·lada pel Sistema d'Emergències Mèdiques (SEM) entrarà en funcionament a la vegada que l'Hospital Temporal Vallès Salut, ubicat a la Pista Coberta d'Atletisme de Catalunya (Sabadell).
La seva funció serà donar servei als familiars dels pacients derivats a aquest equipament sanitari.
Serà un espai tranquil, on rebre informació dels seus familiars i atenció psicològica si la precisen.
A més, serà un espai on els familiars podran lliurar objectes personals d'higiene íntima, roba, etc., que posteriorment s'entregaran als pacients ingressats a l'Hospital Temporal Vallès Salut.
Aquesta és la segona Àrea Sanitària Mòbil que instal·la el SEM al costat d'un centre sanitari durant la crisi de la COVID-19.
La primera va ser la d'Igualada, ubicada al costat del CAP Anoia.
Aquesta instal·lació té com a objectiu donar servei al CUAP millorant el triatge i l'atenció al pacients.
Suport al Sistema de Salut de Catalunya
El SEM és un servei transversal de salut amb capacitat de reacció ràpida gràcies a la seva experiència en la gestió en moments d'emergència.
Aquesta agilitat li permet reforçar el Sistema de Salut de Catalunya en la crisi de la COVID-19, amb la instal·lació i atenció en aquestes Àrees Sanitàries Mòbils així com la creació del centre d'operacions logístiques que controla i distribueix tant les compres de material sanitari del CatSalut com les donacions i cessions rebudes.
Aquestes instal·lacions s'utilitzen habitualment en Incidents de Múltiples Víctimes (IMV).
Actualment, també estan a la disposició del sistema sanitari català per si cal donar suport als grans hospitals i crear un espai de triatge previ a l'entrada de les Urgències.
El SEM disposa d'11 Àrees Sanitàries Mòbils, incloses les d'Igualada i Sabadell, que estan a punt per si els hospitals les necessiten.
Per a més informació sobre el coronavirus SARS-CoV-2, podeu consultar el Canal Salut.
- Es posa en funcionament la segona versió de l'aplicatiu de l'Estació Clínica d'Emergències (ECE), en suport tauleta, amb la qual els professionals del SEM poden conèixer les patologies prèvies del pacient i la medicació que està prenent en el mateix moment de l'atenció sanitària
- A més, la nova versió facilita la gestió dels casos en què hi ha més d'un afectat i mé s d'una ambulància atenent els afectats
La incorporació a partir d'avui de dues noves funcionalitats a l'Estació Clínica d'Emergències (ECE), permetrà millorar l'atenció al pacient i la seva recuperació posterior.
Des d'aquesta eina de gestió integral de l'emergència que fa servir el Sistema d'Emergències Mèdiques (SEM) es pot accedir ara a la història clínica compartida del pacient (HC 3 ).
D'aquesta manera, en el moment de l'atenció sanitària els professionals del SEM poden saber les patologies prèvies del pacient, les intervencions que se li hagin pogut realitzar i la medicació que està prenent, fet que permet fer una intervenció més acurada i la possibilitat d'administrar i/o receptar medicaments.
Això també quedarà enregistrat a l'HC3 en els casos en què no calgui fer el trasllat sanitari del pacient.
Des de fa més d'un any i mig, gràcies a aquesta eina tecnològica, els informes assistencials del SEM es fan en format digital sobre tauletes tàctils, de manera que són més minuciosos, complets i segurs.
A través de l'ECE, els professionals del SEM envien les constants vitals dels pacients greus i les proves diagnòstiques realitzades dins l'ambulància, com ara un electrocardiograma, als hospitals abans que hi arribi l'ambulància.
Aquest avançament de la informació permet als metges/ses i infermeres de l'hospital de destí preparar-se i estudiar el cas per atendre el pacient des del mateix moment de la seva arribada.
Això és especialment important per a aquelles patologies en què el temps que transcorre des de la detecció de la malaltia fins a l'inici del tractament és clau per evitar la mort i per fer possible una bona recuperació, com l'ictus o l'infart de miocardi.
L'informe digital del SEM queda desat a la història clínica i pot ser consultat tant pels metges i infermeres del sistema de salut com pel mateix pacient, a través de La Meva Salut.
La versió 2.0 de l'Estació Clínica d'Emergències –a més de permetre la consulta de l'HC 3 i la recepta electrònica– facilita la gestió dels casos en què hi ha més d'un afectat i més d'una ambulància atenent els afectats.
A partir d'ara, totes les unitats que intervinguin en l'incident podran consultar l'informe assistencial i l'eina permet crear un informe que recull tota la informació en format PDF.
El servei d'interpretació de llengua de signes ha augmentat en un 300% la seva activitat, passant de les 31 consultes a les quals se'ls va donar resposta durant el mes de març fins a més de 130 durant el mes d'abril.
Les consultes que més interès han generat des de la posada en marxa del servei el passat mes d'octubre, són la consulta sanitària amb un 37% i la consulta administrativa amb un 19%.
El 061 Salut Respon disposa d'una unitat d'intèrprets de la llengua de signes.
Aquest servei s'adreça tant a la ciutadania com als professionals de la salut, per donar resposta a les possibles dificultats que sorgeixin quan atenguin persones sordes.
La posada en marxa del projecte de traducció de la llengua de signes s'emmarca en l'estratègia global del 061 CatSalut Respon de fer l'atenció sanitària més accessible per a tots els col·lectius de persones amb discapacitat
Si tens algun conegut sord a qui li pugui ser d'interès aquest servei, et recordem què ha de fer per poder contactar amb nosaltres:
Descarregar i instal·lar l'aplicació Telegram, una app de missatgeria instantània.
Per tal que l'aplicació sigui operativa, cal permetre l'accés al micròfon i a la càmera.
A més a més, haureu d'introduir les vostres dades.
Descarregar l'aplicació Lifesize, una app que permet fer videotrucades.
En aquest cas, no cal introduir-hi cap codi, però sí que heu de donar els permisos adients perquè l'aplicació sigui operativa.
Iniciar una conversa amb l' usuari 061CatSalut Respon de Telegram.
En el moment en què hi contacteu, heu d'informar del que us passa i l'intèrpret enviarà un enllaç per començar la videotrucada.
Ets Tècnic/a de prevenció de riscos laborals?
Al SISTEMA D'EMERGÈNCIES MÈDIQUES, empresa pública adscrita al Departament de Salut de la Generalitat de Catalunya, estem cercant professionals.
Establir les mesures organitzatives i tècniques necessàries, per garantir i promoure la seguretat i la salut dels treballador/es a l'entorn laboral.
Les teves principals RESPONSABILITATS:
- L'avaluació de riscos laborals.
- La gestió documental del nostre servei de prevenció propi.
- La formació dels nostres treballador/es en matèria de prevenció de riscos laborals.
- La resta de funcions pròpies d'un servei de prevenció propi.
- Formació acadèmica: Titulació de branca cientifico-sanitària, Màster en Prevenció de Riscos Laborals i/o Grau en Prevenció i Seguretat Integral.
- Coneixements tècnics: almenys dues de les tres especialitats tècniques de Prevenció de Riscos Laborals.
- Experiència professional: Mínim quatre anys d'experiència ocupant posició com a tècnic/a en un Servei de Prevenció propi.
- Català, Castellà i Anglès mínim nivell First.
- Aspectes a valorar: persona amb compromís i iniciativa, organitzada i planificada, amb capacitat de treball en equip així com habilitat per les relacions personals.
- Si voleu participar en aquest projecte, lliureu el vostre Currículum Vitae a: [EMAIL] indicant referència: TEC.
- Detalleu especialment les experiències indicades.
Avui, 12 de maig, és el Dia Internacional de la Infermera.
Per aquesta raó, s'ha realitzat un vídeo amb diverses fotografies de professionals del SEM per visibilitzar la seva tasca i els valors que acompanyen a la seva professió.
Aquest esdeveniment se celebra cada 12 de maig a tot el món per commemorar el naixement de Florence Nightingale (Florència, 1820 - Londres, 1910), infermera britànica considerada la mare de la infermeria moderna, ja que en va crear el primer model conceptual i va ser capaç de demostrar la importància de les cures.
Donem les gràcies a totes les infermeres i infermers que han participat en el vídeo.
A més a més, volem felicitar a tots els professionals, sigui quina sigui la seva categoria professional, per l'esforç i la implicació durant aquesta crisi global.
Al SISTEMA D'EMERGÈNCIES MÈDIQUES, empresa pública adscrita al Departament de Salut de la Generalitat de Catalunya, estem cercant un/a Metge/ ssa del Treball per vetllar per la Seguretat i Salut dels treballadors, avaluant i proposant mesures de protecció de la salut dels professionals des d'un enfocament global.
- Vetllar per la Seguretat i Salut dels professionals, posant especial èmfasi en accions de prevenció i seguiment derivades de l'emergència sanitària generada per la Covid-19.
- Detectar possibles casos d'exposició a factors de risc per la salut.
- Conèixer l'estat general de salut dels treballadors i proposar accions preventives de promoció i vigilància de la salut.
- Avaluar i fer seguiment de persones que pertanyin a col·lectius especialment sensibles amb la finalitat de preservar la seva seguretat i salut.
- Observació contÍnua de situacions laborals relacionades amb la salut a través de la recollida sistemàtica, consolidació i avaluació de dades.
- Analitzar les dades d'absentisme i promoure accions de control i reducció.
- Realitzar reconeixements mèdics i consultes de salut.
- Dissenyar programes i campanyes dirigides als professionals per millorar i promoure hàbits saludables.
- Encaminar l'organització cap a una Empresa Promotora de la Salut.
- Grau en Medicina amb especialitat en Medicina del Treball.
- Experiència mínima de 3 anys en funció similar en empreses i/o mútues mitjanes o grans.
- Nivell alt de redacció i elaboració d'informes tècnics en català i castellà.
- Experiència en participació en Comitès de Seguretat i Salut.
Si t'interessa aquesta posició remet el teu CV a: [EMAIL] indicant la referència: MED_PRL a l'assumpte de l'e-mail.
Termini de recepció de candidatures fins al 27 de juliol de 2020
Avui dijous i demà divendres es realitzaran en els centres de producció de Roquetes i dilluns i dimarts en el centre de producció d'Amposta
A Roquetes es realitzarà PCR a 612 treballadors de Padesa i a 111 de Paumar mentre que a Amposta es faran als 505 treballadors de Padesa
La mesura és preventiva i proactiva ja que, tot i que no s'hi ha declarat cap brot, hi ha treballadors que han estat positives d'altres brots del territori
Salut inicia avui dijous un cribratge massiu amb PCR a les empreses Padesa i Paumar amb centres de producció a Roquetes i Amposta.
Tot i que no s'hi ha declarat cap brot en les instal·lacions d'aquetes empreses, sí que hi ha hagut casos positius relacionats amb altres brots que actualment són actius a les Terres de l'Ebre.
El cribratge als centres de producció de Roquetes es realitzaran a 612 treballadors de Padesa i a 111 de Paumar.
Els positius en aquest centres de producció són d'un treballador de Padesa i de dos treballadors de Paumar.
Avui dijous i demà divendres es cribraran els treballadors per indicacions del servei de vigilància epidemiològica de la Regió Sanitària Terres de l'Ebre.
En la realització d'aquestes proves massives de PCR hi participen l'Agència de Salut Pública a les Terres de l'Ebre, l'atenció primària de l'ICS Terres de l'Ebre, amb dues infermeres i quatre tècnics auxiliars d'infermeria, que seran els encarregats de realitzar les proves conjuntament amb dues infermeres del Sistema d'Emergències Mèdiques (SEM) que, a més, hi aporta la logística, ja que instal·larà dues àrees sanitàries mòbils on s'hi realitzarà la recollida de mostres.
El dilluns i el dimarts es realitzarà el cribratge massiu al centre de producció que Padesa té a Amposta, on s'hi ha detectat un positiu relacionat amb un altre brot del territori.
A Amposta també s'habilitarà un dispositiu per realitzar la recollida de mostres al centre de producció.
Des de la Regió Sanitària Terres de l'Ebre apuntem que aquesta mesura és preventiva i proactiva per tal de descartar possibles brots.
Els resultats de les proves es tindran en 48 hores un cop s'hagin realitzat.